**Νεοελληνική μετρική**

* Κάθε στίχος χωρίζεται σε συλλαβές , τονισμένες ( με δυνατή φωνή ) και άτονες ( τις προσπερνάμε γρήγορα )

π.χ. αχός / βαρύς / ακού / γεται ( τις δεύτερες συλλαβές τις τονίζουμε περισσότερο )

* Οι συλλαβές που τονίζονται ( με τη φωνή μας ) περισσότερο λέγονται μακρές ( -) , ενώ όσες δεν τονίζονται λέγονται βραχείες ( τις συμβολίζουμε με το υ ) .( μακρά συλλαβή , βραχεία συλλαβή )
* Το ζευγάρι των συλλαβών ( τονισμένη , άτονη ) το λέμε «πόδα» π.χ « αχός». Στον κάθε πόδα μπορεί να έχουμε και τρεις συλλαβές .

π.χ « στων ψαρών / την ολό / μαυρη ρά / χη »

* Επομένως το μυστικό του μέτρου είναι ο πόδας , δηλαδή οι τονισμένες και άτονες συλλαβές του. Ανάλογα με τη θέση ( 1η,2η,3η ) που βρίσκεται / νται οι τονισμένες συλλαβές , χαρακτηρίζουμε και το μέτρο του στίχου .
* Με βάση τα παραπάνω έχουμε 5 βασικά μέτρα

**ΜΕΤΡΟ-ΣΤΙΧΟΥΡΓΙΑ ΟΜΟΙΟΚΑΤΑΛΗΞΙΑ**

|  |  |
| --- | --- |
| **1. Ιαμβικό**: υ-, υ-,: πρώτη συλλαβή άτονη και η δεύτερη τονισμένη ( με τη φωνή μας )  π.χ μάνα / με τους / εννιά / σου γιους / και με / τη μια / σου κό / ρη  **2. Τροχαϊκό**: -υ: ο τρέχων , ο γρήγορος ρυθμός .  π.χ. Σε γνω / ρίζω α / πό την / κόψη  **3. Αναπαιστικό**: υυ-, : Ανάπαιστος (αναπαίω: αντιστρέφω ) : αντίθετος με το δάκτυλο , αντιδάκτυλος .  π.χ : Στων Ψαρών / την ολό / μαυρη ρά / χη  **4. Δακτυλικό**: -υυ: π.χ. ξύπνα δρο / σιά της αυ / γής και φεγ / γάρι  **5. Μεσοτονικό**: υ-υ: π.χ. Στην όψη / σου βλέπω / φουρτούνα / μεγάλη  **Χασμωδία - συνίζηση**  Όταν σε μία λέξη ( ή ανάμεσα σε 2 λέξεις ) βρίσκονται δίπλα - δίπλα 2 φωνήεντα, έχουμε  χασμωδία ( δεν ακούγονται καλά στο αυτί μας )  Τα δύο αυτά φωνήεντα τα διαβάζουμε σαν ένα , σαν μία συλλαβή ( συνίζηση ) .  π.χ. Σε γνω / ρίζω α / πό την / κόψη | Όταν το ποίημα έχει ρίμα ( ομοιοκαταληξία ) , τότε έχουμε 5 βασικά είδη ομοιοκαταληξίας:  α) ζευγαρωτή : Ο πρώτος στίχος ομοιοκαταληκτεί με το δεύτερο, ο τρίτος με τον τέταρτο, ο πέμπτος με τον έκτο κτλ.  β) πλεχτή : μέσα σ’ ένα τετράστιχο, ο πρώτος με τον τρίτο και ο δεύτερος με τον τέταρτο.  γ) σταυρωτή : σε τετράστιχο ο πρώτος με τον τέταρτο και ο δεύτερος με τον τρίτο.  δ) ζευγαροπλεχτή : μέσα σ’ ένα εξάστιχο, ο πρώτος με το δεύτερο, ο τέταρτος με τον πέμπτο και ο τρίτος με τον έκτο.  ε) ανάκατη : χωρίς ορισμένη σειρά  στ) εσωτερική : σε μερικά ποιήματα βρίσκεται και στον ίδιο στίχο ομοιοκαταληξία.  ζ) αντίλαλος : Ο δεύτερος στίχος όχι μόνο ομοιοκαταληκτεί με τον πρώτο, αλλά περιέχεται κι ολόκληρος μέσα σ’ αυτόν. |

**ΣΤΟΙΧΕΙΑ ΑΦΗΓΗΜΑΤΟΛΟΓΙΑΣ**

**Αφήγημα** είναι το κείμενο, προφορικό ή γραπτό, που περιέχει μια ιστορία (=μύθο) που μεταβιβάζεται με μια αφηγηματική πράξη, την αφήγηση (ο λόγος)

**Σχέση αφηγητή-συγγραφέα**: Ο συγγραφέας είναι πρόσωπο πραγματικό, υπαρκτό.

**Ο αφηγητής** δεν ταυτίζεται με τον συγγραφέα (εκτός από τα απομνημονεύματα, το ημερολόγιο και την αυτοβιογραφία). Ο αφηγητής είναι ένα πρόσωπο πλασματικό, κειμενικό, δημιούργημα του συγγραφέα, διαμεσολαβητής ανάμεσα στον συγγραφέα και τον αναγνώστη, ανεξάρτητα από τα πρόσωπα της αφήγησης και από το αν παίρνει μέρος στην αφήγηση, ακόμα κι όταν δεν αντιλαμβανόμαστε την παρουσία του μέσα στο κείμενο (διαφανής αφήγηση, π.χ. ιστορική αφήγηση).

Αφηγηματικά τεχνάσματα θεωρούνται η πλαστοπροσωπία, η χρησιμοποίηση περισσότερων αφηγητών (π.χ. "Κεκαρμένοι" του Ν. Κάσδαγλη), η απουσία αφηγητή (π.χ. Βαλτινός), η εναλλαγή τύπων αφηγητή.

Η διάκριση (πραγματικού) συγγραφέα - (κειμενικού) αφηγητή γίνεται πιο κατανοητή αν πάρουμε παραδείγματα λογοτεχνικών έργων με άνδρα συγγραφέα που αναθέτει την αφήγηση σε γυναίκα αφηγήτρια (ή το αντίστροφο), ή με έναν ενήλικα συγγραφέα που αναθέτει την αφήγηση σε ένα παιδί, ή ένα νέο συγγραφέα που αναθέτει την αφήγηση σε μια γριά γυναίκα....

**Αφηγηματικές τεχνικές – Αφηγηματικοί τρόποι**

**Αφηγηματικές τεχνικές είναι οι ακόλουθες:**

1. Ο αφηγητής (οι λειτουργίες του αφηγητή: συμμετοχή στην αφήγηση, σχέσεις αφηγητή - προσώπων)
2. Το είδος της αφήγησης (δηλαδή, οι αφηγηματικοί τρόποι)
3. Η οπτική γωνία
4. Η εστίαση
5. Ο χρόνος της αφήγησης
6. Ο ρυθμός της αφήγησης
7. **Ο αφηγητής με βάση τη συμμετοχή του στην ιστορία ονομάζεται**:

* **Ομοδιηγητικός**:

Συμμετέχει στην ιστορία την οποία αφηγείται είτε ως πρωταγωνιστής (αυτοδιηγητικός αφηγητής) είτε ως παρατηρητής ή αυτόπτης μάρτυρας.

* **Ετεροδιηγητικός**:

Δεν έχει καμιά συμμετοχή στην ιστορία που αφηγείται. (τριτοπρόσωπη αφήγηση)

* **Παντογνώστης αφηγητής**: Είναι ο αφηγητής που γνωρίζει τα πάντα, εποπτεύει τα πάντα, αλλά δεν μετέχει στη δράση, δεν είναι δηλαδή ένα από τα πρόσωπα της ιστορίας. Στον παντογνώστη αφηγητή αντιστοιχεί η αφήγηση χωρίς εστίαση (μηδενική), δεδομένου ότι αυτός δεν παρακολουθεί την αφήγηση από μια οπτική γωνία, αλλά είναι πανταχού παρών σαν ένας μικρός θεός.

**Αφηγηματικά επίπεδα:**

* πρώτο επίπεδο αυτό της κύριας αφήγησης (ενδοδιηγητικό ή απλώς διηγητικό)
* δεύτερο επίπεδο αυτό της δευτερεύουσας αφήγησης που εγκιβωτίζεται στην κύρια (μεταδιηγητικό / ή υποδιηγητικό)
* τρίτο επίπεδο αν υπάρχει και πρόλογος ή εισαγωγική αφήγηση (εξωδιηγητικό)

**Ο αφηγητής με βάση το αφηγηματικό επίπεδο ονομάζεται (ποιος μιλάει/ με τη φωνή ποιου ακούμε την ιστορία)**:

* **Εξωδιηγητικός**: αφηγείται τα γεγονότα που συνιστούν την πλοκή του κειμένου (π.χ. η επίκληση του ποιητή στη Μούσα στην "Οδύσσεια" του Ομήρου)/ είναι εκτός πλοκής
* **Ενδοδιηγητικός**: αφηγείται την κύρια ιστορία είτε συμμετέχοντας είτε όχι /είναι εντός πλοκής (π.χ. οι περιπέτειες του Οδυσσέα από το νησί της Καλυψώς έως την Ιθάκη)
* **Μεταδιηγητικός:** βρίσκεται μέσα στην δευτερεύουσα ιστορία και αφηγείται μια άλλη ιστορία, που συνιστά μετα-αφήγηση (π.χ. τα παλαιότερα γεγονότα από την Τροία μέχρι το νησί της Καλυψώς που αφηγείται ο Οδυσσέας στους Φαίακες)

1. **Αφηγηματικοί τρόποι είναι οι ακόλουθοι**:

* Αφήγηση: τριτοπρόσωπη αφήγηση
* Μίμηση: πρωτοπρόσωπη αφήγηση, διάλογος, εσωτερικός μονόλογος
* Περιγραφή
* Σχόλια
* Ελεύθερος Πλάγιος Λόγος

Οι αφηγηματικοί τρόποι θα πρέπει να διακρίνονται από τους εκφραστικούς τρόπους. Όταν αναζητούμε τους εκφραστικούς τρόπους, αναζητούμε ουσιαστικά το πώς λέγεται κάτι, τα σχήματα λόγου δηλαδή που χρησιμοποιεί ο αφηγητής, και ό,τι άλλο σχετίζεται με την ιδιαιτερότητα της έκφρασής του.

1. **Εστίαση** (ποιος βλέπει τα γεγονότα)

* **Μηδενική**: Ο αφηγητής ξέρει περισσότερα από ό,τι τα πρόσωπα, είναι έξω από τη δράση

(παντογνώστης) Αφηγητής > Πρόσωπα

* **Εσωτερική**: Ο αφηγητής ξέρει όσα και τα πρόσωπα (σταθερή, μεταβλητή, πολλαπλή)

Αφηγητής = Πρόσωπα

* **Εξωτερική**: Ο αφηγητής ξέρει λιγότερα από τα πρόσωπα Αφηγητής < Πρόσωπα

(π.χ. αστυνομικά μυθιστορήματα)

1. **Οπτική γωνία: δηλ. η προοπτική του αφηγητή απέναντι στην ιστορία, η σχέση του με την υπόθεση:**

**Εσωτερική:** όταν την ιστορία αφηγείται ο κεντρικός ήρωας ή ένα δευτερεύον πρόσωπο (αφηγείται μόνο όσα υποπίπτουν στην αντίληψή του)

**Εξωτερική**: ο αφηγητής βρίσκεται έξω από την υπόθεση, αφηγείται σε τρίτο πρόσωπο

1. **Ο χρόνος της ιστορίας και ο χρόνος της αφήγησης**

**Χρόνος της ιστορίας:** Ο χρόνος (πραγματικός) κατά τον οποίο εκτυλίσσονται τα γεγονότα της ιστορίας, δηλ. η φυσική διαδοχή των γεγονότων.

**Χρόνος της αφήγησης (ψευδοχρόνος):** δεν συμπίπτει με τον χρόνο της ιστορίας, αφού τα γεγονότα παρουσιάζονται με διάφορους τρόπους και διαφορετική χρονική σειρά, διάρκεια και συχνότητα

**Χρονικά επίπεδα αφήγησης: παρόν, παρελθόν, μέλλον**

Ως προς τη χρονική σειρά των γεγονότων: Συχνά η χρονική σειρά παραβιάζεται με

* **Αναχρονίες:** Αναδρομικές αφηγήσεις / αναδρομές ή αναλήψεις και Πρόδρομες αφηγήσεις ή προλήψεις.
* **In media res**: στο μέσον της υπόθεσης
* **Εγκιβωτισμός**: αφήγηση μέσα στην αφήγηση
* **Παρέκβαση**: διακοπή φυσικής ροής γεγονότων και αναφορά σε άλλο θέμα
* **Προϊδεασμός/Προσήμανση**: ψυχολογική προετοιμασία αναγνώστη από τον αφηγητή για το τι πρόκειται να ακολουθήσει.

Ως προς τη **Διάρκεια / ρυθμό της αφήγησης**, τεχνικές «παραβίασης» είναι:

η επιτάχυνση, η παράλειψη, η περίληψη, η έλλειψη ή το αφηγηματικό κενό, η επιβράδυνση.